Մարզպետի տեղակալ Լևոն Սարգսյանի ելույթը Բերդի ,,Մեղրի և հատապտուղների փառատոնում,, 16.08.2015թ.

Բերդի տարածաշրջանի հարգելի բնակիչներ, փառատոնի մասնակիցներ և հյուրեր,

Բերդում գեղեցիկ ավանդույթ է ձևավորվել և արդեն 4-րդ անգամ անց է կացվում ,,Մեղրի և հատապտուղների փառատոն,,: Քաջատեղյակ լինելով, որ այս փառատոնը կազմակերպվում է Բերդի քաղաքապետարանի և տարածքում գործող բազմաթիվ հասարակական կազմակերպությունների, անհատների համատեղ ջանքերի շնորհիվ, ես շնորհակալություն եմ հայտնում նրանց բոլորին այս կարևորագույն նախաձեռնության համար: Նման միջոցառումները կարող են լուրջ խթան հանդիսանալ և տնտեսության, և մասնավորապես տուրիզմի զարգացման համար: Այստեղ ներկայացված է տարածաշրջանում գործող մթերք արտադրող ձեռնարկությունների արտադրանքը, մեղվապահներն են ցուցադրել մեղրը, նաև հատապտուղներն են ներկայացաված: Եվ համտեսելու հնարավորություն կա, և գնելու: Սրանք միջոցներ են, որոնք կարելի է օգտագործել մեր համեղ մթերքը տարածելու համար, նաև տեղեկացնելու, որ առողջ ապրելակերպի համար հենց այս տարածաշրջանի էկոլոգիապես մաքուր սննդամթերքը պետք է օգտագործել: Ես շնորհակալ եմ նաև մեր հյուրերին, ովքեր ժամանել են մասնակցելու փառատոնին և անձամբ ծանոթանալու այս տարածշրջանի հնարավորություններին: Մեկ անգամ ևս շնորհավորում եմ բոլորիս նման գեղեցիկ ավանդույթ ձևավորելու համար, ողջունում եմ փառատոնի կազմակերպիչներին և մաղթում եմ արգասաբեր աշխատանք: